b'\n_START_ARTICLE_\nBarbara Bajd\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo in gimnazijo je obiskovala v Ljubljani. Leta 1968 je maturirala, nato pa se je vpisala na \xc5\xa1tudij biologije na Biotehni\xc5\xa1ki fakulteti Univerze v Ljubljani, kjer je diplomirala leta 1976. Leta 1985 je na Medicinski fakulteti opravila magisterij s podro\xc4\x8dja biologije celice. Leta 1993 je na Oddelku za biologijo Biotehni\xc5\xa1ke fakultete uspe\xc5\xa1no zagovarjala doktorsko disertacijo Primerjava funkcionalne odvisnosti oblike kosti in delovanja mi\xc5\xa1ic pri modernem \xc4\x8dloveku in neandertalcu. Leta 1994 je bila izvoljena v naziv docentka, 1999 pa v naziv izredna profesorica._NEWLINE_\xc5\xbde leta 1977 se je zaposlila na In\xc5\xa1titutu za biologijo \xc4\x8dloveka Medicinske fakultete Univerze v Ljubljani, leta 1988 pa je za\xc4\x8dela z delom na Pedago\xc5\xa1ki fakulteti, kjer je bila med leti 1996 in 2002 predstojnica Oddelka za biologijo, kemijo in gospodinjstvo. Med leti 2001 in 2009 je bila predsednica Upravnega odbora fakultete, hkrati pa je bila med leti 2000 in 2004 \xc5\xa1e \xc4\x8dlanica Strokovnega sveta RS za splo\xc5\xa1no izobra\xc5\xbeevanje in med leti 2003 in 2007 podpredsednica Sveta za stalno strokovno izobra\xc5\xbeevanje. Od leta 2011 je \xc4\x8dlanica Komisije za u\xc4\x8dbenike pri Strokovnem svetu RS za splo\xc5\xa1no izobra\xc5\xbeevanje.'